Animalia Caesari tributa (Sartius)
"Animalia Caesari tributa" est tabula ab Andrea Sartio iussu Leonis X papae anno 1521 picta ad parietem aulae magnae in Villa Medicea iuxta Podium Cariani. Leone eo anno mortuo, opera huius aulae imperfecta manebant; haec tabula ab Alexandro Allorio anno 1582 perfecta est. Satis constat pictorem in hac tabula eis animalibus exoticis alludere quae suo tempore Laurentio Magnifico a sultano Aegypti missa sunt; res autem quam pinxit est tributum animalium C. Iulio Caesare oblatum.